ROMÂNIA
JUDETUL TIMIŞ							
MUNICIPIUL TIMISOARA
PRIMAR
CT2018- 1280, 1376  / 24.05.2018  



EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
        Proiect de hotărâre privind aprobarea dobândirii de către Municipiul Timişoara a terenurilor situate în str. Ovidiu Cotruş nr. 19 A, ce fac obiectul renunţării la dreptul de proprietate de către S.C. EUROWINDOW S.R.L.


1. Descrierea situaţiei actuale:
        Prin adresa nr. CT2018-1376/23.03.2018, înregistrată la Primăria Municipiului Timişoara de către S.C. EUROWINDOW S.R.L. reprezentată legal prin domnul Petrașcu Petru, ne înştiinţează că renunţă la dreptul de proprietate asupra terenurilor situate în Timişoara, str. Ovidiu Cotruș nr. 19 A, înscrise în C.F. 445473 Timişoara și CF 445474 Timişoara,  reprezentând căi de circulație, parcaje, trotuare publice.  
             De asemenea, S.C. EUROWINDOW S.R.L. a solicitat prin adresa nr. CT2018-1280/20.03.2018 trecerea terenurilor respective în domeniul public al Municipiului Timișoara, având în vedere prevederile Regulamentului General de Urbanism, cap.7.2. 

2.  Schimbări preconizate și rezultate așteptate:
	  Este necesară reglementarea situației juridice a terenurilor în vederea obținerii avizelor și autorizațiilor pentru asigurarea accesului de pe domeniul public.

3.   Alte informaţii :
              Parcela inițială cu nr. cad. 427323, din care au fost dezmembrate terenurile menționate mai sus, face parte din Planul Urbanistic Zonal "Zonă industrială,  servicii și depozitare" ,   aprobat prin HCL 306/28.07.2017.
    
4.    Concluzii:
             Urmare a celor prezentate mai sus, considerăm necesară și oportună aprobarea dobândirii de către Municipiul Timişoara a terenurilor situate în str. Ovidiu Cotruş nr. 19 A, înscrise în C.F. 445473 Timişoara și CF 445474 Timişoara, ce fac obiectul renunţării la dreptul de proprietate de către S.C.EUROWINDOW S.R.L. și trecerea din domeniul privat al Municipiului Timișoara în domeniul public al Municipiului Timișoara a terenurilor respective.

REFERAT DE SPECIALITATE
        Proiect de hotărâre privind aprobarea dobândirii de către Municipiul Timişoara a terenurilor situate în str. Ovidiu Cotruş nr. 19 A, ce fac obiectul renunţării la dreptul de proprietate de către S.C. EUROWINDOW S.R.L.

              Având în vedere Expunerea de motive nr. CT2018- 1280, 1376  / 24.05.2018  a Primarului Municipiului Timișoara și Proiectul de hotărâre privind aprobarea dobândirii de către Municipiul Timişoara a terenurilor situate în str. Ovidiu Cotruş nr. 19 A, ce fac obiectul renunţării la dreptul de proprietate de către S.C. EUROWINDOW S.R.L.,  facem următoarele precizări:
	Prin adresele nr. CT2018-1376/23.03.2018, CT2018-1280/20.03.2018 înregistrate la Primăria Municipiului Timişoara de către S.C. EUROWINDOW S.R.L. reprezentată legal prin domnul Petrașcu Petru, ne înştiinţează că renunţă la dreptul de proprietate asupra terenurilor situate în Timişoara, str. Ovidiu Cotruș nr. 19 A, înscrise în C.F. 445473 Timişoara cu suprafața de 118 mp și CF 445474 Timişoara cu suprafața de 108 mp, reprezentând căi de circulație, parcaje, trotuare publice, solicitând trecerea terenurilor respective în domeniul public.  
	Parcela inițială înscrisă în CF 427323 Timișoara cu nr. cad. 427323(CFvechi 4700 Freidorf, nr. cad vechi A1283/4), din care au fost dezmembrate terenurile menționate mai sus, conform Încheierii de Autentificare nr. 2153/11.10.2017 autentificată de notar public Albu Adrian Caius, face parte din Planul Urbanistic Zonal "Zonă industrială,  servicii și depozitare",  aprobat prin HCL 306/28.07.2017.
Prin “Declaraţia” autentificată cu nr. 2154 din 11.10.2017 de către Notar Public Albu Adrian Caius, proprietarul terenurilor menţionate mai sus, reprezentat prin domnul Petrașcu Petru, declară că renunţă la dreptul de proprietate asupra acestora. 
În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
          În conformitate cu prevederile art.562, alin.2 din Codul Civil, în CF nr.445473Timişoara și CF 445474 a fost notată Declaraţia autentificată sub nr.2154 din 11.10.2017, de renunţare la dreptul de proprietate de către proprietarul tabular S.C. EUROWINDOW S.R.L . 
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.

            Având în vedere descrierile din cărțile funciare 445473, 445474 “căi de circulație, parcaje, trotuare”, în temeiul art.8, alin.1 din  Legea nr.213/1998 – privind bunurile proprietate publică, ”Trecerea bunurilor din domeniul privat al statului sau al unităţilor administrativ-teritoriale în domeniul public al acestora, se face, după caz, prin hotărâre a Guvernului, a consiliului judeţean, respectiv a Consiliului General al Municipiului Bucureşti ori a consiliului local. ”
Terenurile cu nr. cad. 445473, înscris în CF445473 Timișoara și nr. cad. 445474 înscris în CF 445474 Timișoara nu fac obiectul unor litigii pe rolul instanţelor de judecată, conform adresei Serviciului Juridic nr. CT2018-1280, 1376 / 17.05.2018 sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adresei cu nr. CT2018-1280, 1376 / 16.05.2018 de la Direcţia Clădiri, Terenuri şi Dotări Diverse-Biroul Clădiri Terenuri, precum şi adresei nr. CT2018-1280, 1376 / 18.05.2018 de la Compartiment Administrare Fond Funciar.                    
	
	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea dobândirii de către Municipiul Timişoara, în domeniul privat, a terenurilor situate în str. Ovidiu Cotruş nr. 19 A, ce fac obiectul renunţării la dreptul de proprietate de către S.C. EUROWINDOW S.R.L.,  cu nr. cad. 445473, înscris în CF445473 Timișoara și nr. cad. 445474 înscris în CF 445474 Timișoara, și trecerea terenurilor respective din domeniul privat al Municipiului Timișoara în domeniul public al Municipiului Timişoara.

         Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

